Official Journal L 095 , 05/04/2001 P. 0027 - 0040



Id-Deċiżjoni tal-Kummissjoni ta' l-20 ta' Marzu 2001 li tistabbilixxi regoli dettaljati għall-implimentazzjoni tad-Deċiżjoni tal-Kunsill 2000/596/KE dwar l-eliġibilità tan-nefqa u r-rapporti fuq l-implimentazzjoni fil-kuntest ta' azzjonijiet ko-finanzjati mill-Fond Ewropew għar-Refuġjati (notifikata taħt id-dokument li jġib in-numru C(2001) 736) (2001/275/KE) IL-KUMMISSJONI TAL-KOMUNITà EWROPEA, Wara li kkunsidrat it-Trattat li jistabilixxi l-Komunità Ewropea, Wara li kkunsidrat id-Deċiżjoni tal-Kunsill 2000/596/KE tat-28 ta' Settembru 2000 li twaqqaf Fond Ewropew għar-Refuġjati [1], u partikolarment l-Artikolu 14(2), l-Artikolu 20(3) u l-Artikolu 24(2) miġjuba fiha, Wara li kkonsultat il-Kumitat Konsultattiv imsemmi fl-Artikolu 21(1) tad-Deċiżjoni 2000/596/KE, Billi: (1) Biex tkun żgurata l-implimentazzjoni effiċjenti tal-Fond fil-Komunità, f'konformità mal-prinċipji ta' tmexxija tajba, għandhom ikunu adottati sensiela ta' regoli komuni dwar l-eliġibilità tan-nefqa mill-Fond. (2) Biex ikun żgurat li r-rapporti meħtieġa taħt l-Artikolu 20(2) tad-Deċiżjoni 2000/596/KE għandhom l-għan li jiżguraw sorveljanza tajba ta' l-implimentazzjoni tal-Fond, għandhom jiġu prodotti mudelli standard, ADOTTAT DIN ID-DEĊIŻJONI: IL-KAPITOLU 1 L-iskop Artikolu 1 Din id-Deċiżjoni għandha tgħodd għall-ko-finanzjament tal-programmi t'implimentazzjoni li hemm provduti fl-Artikolu 8 tad-Deċiżjoni 2000/596/KE, li huma mmexxija mill-Istati Membri. Artikolu 2 Għall-għanijiet ta' din id-Deċiżjoni: (a) "miżura" tfisser wieħed mill-oqsma msemmija fl-Artikolu 4 tad-Deċiżjoni 2000/596/KE; (b) "azzjoni" tfisser il-mezzi li bihom Stat Membru jimplimenta l-miżuri msemmija fil-punt (a) biex jintlaħaq l-għan tal-Fond Ewropew għar-Refuġjati. Azzjoni tista' tikkonsisti f'diversi proġetti differenti; (ċ) "proġett" għandu jfisser il-mezz speċifiku u prattiku mħaddem biex il-benefiċjarji tas-sussidji jimplimentaw azzjoni sħiħa jew inkella parti minnha. Kull proġett għandu jkollu deskrizzjoni definita tajjeb, perjodu ta' żmien, estimi finanzjarji, għanijiet, staff assenjat lilu, u jkun implementat minn organizzazzjoni msemmija, jew gruppi ta' organizzazzjonijiet; (d) "il-benefiċjarji tas-sussidji" tfisser l-organizzazzjonijiet (organizzazzjonijiet mhux governattivi, awtoritajiet federali, nazzjonali, reġjonali jew lokali, organizzazzjonijiet oħra li ma jagħmlux qligħ) responsabbli għall-implimentazzjoni ta' proġetti. IL-KAPITOLU 2 Regoli fuq l-eliġibilità Artikolu 3 Ir-regoli stabbiliti fl-Anness I għal din id-Deċiżjoni għandhom jintużaw biex jistabbilixxu l-eliġibilità tan-nefqa taħt il-programmi t'implimentazzjoni msemmija fl-Artikolu 8 tad-Deċiżjoni 2000/596/KE. Id-disposizzjonijiet ta' din id-Deċiżjoni m'għandhomx iżommu lill-Istati Membri milli japplikaw regoli nazzjonali ta' eliġibilità aktar stretti minn dawk li hemm f'din id-Deċiżjoni. IL-KAPITOLU 3 Ir-rapporti fuq l-implimentazzjoni Artikolu 4 1. Ir-rapport fil-qosor fuq l-implimentazzjoni ta' l-azzjoni li jkun hemm attwalment, imsemmi fl-Artikolu 20(2) tad-Deċiżjoni 2000/596/KE, għandu jkun preżentat billi jintuża l-mudell li hemm fl-Anness II. 2. Il-kontijiet finanzjarji u r-rapport fuq l-implimentazzjoni ta' l-azzjoni msemmija fl-Artikolu 20(3) tad-Deċiżjoni 2000/596/KE għandhom ikunu preżentati billi jintuża l-mudell li hemm fl-Anness III. Artikolu 5 Din id-Deċiżjoni hija indirizzata lill-Istati Membri. Magħmula fi Brussel, fl-20 ta' Marzu 2001. Għall-Kummissjoni António Vitorino Membru tal-Kummissjoni [1] ĠU L 252, tas-6.10.2000, p. 12. -------------------------------------------------- L-ANNESS I L-ELIĠIBILITÀ TAN-NEFQA TAĦT IL-FOND EWROPEW GĦAR-REFUĠJATI I. REGOLI ĠENERALI (L-ELIĠIBILITÀ TAN-NEFQA FUQ LIVELL TA' PROĠETT) Regola Nru 1 L-ispejjeż għandhom ikunu marbuta direttament ma' l-għanijiet deskritti fl-Artikolu 1 tad-Deċiżjoni 2000/596/KE. Regola Nru 2 L-ispejjeż għandhom ikunu marbuta mal-miżuri deskritti fl-Artikolu 4 tad-Deċiżjoni 2000/596/KE. Regola Nru 3 L-ispejjeż għandhom ikunu meħtieġa għat-twettiq ta'l-azzjoni deskritta fil-programm nazzjonali approvat mill-Kummissjoni. Regola Nru 4 L-ispejjeż għandhom ikunu magħrufa minn qabel fl-estimi finanzjarji tal-proġett. Regola Nru 5 L-ispejjeż għandhom ikunu raġonevoli u konformi mal-prinċipji ta' tmexxija finanzjarja tajba, partikolarment il-valur għall-flus u l-effettivita tan-nefqa (eż. l-ispejjeż għall-persunal marbuta mat-tmexxija tal-proġett u l-implimentazzjoni tiegħu għandhom ikunu proporzjonali mal-qies tal-proġett eċċ.). Regola Nru 6 In-nefqa li tkun saret qabel id-data ta' l-adozzjoni tad-Deċiżjoni tal-Kummissjoni li tapprova l-programm t'implimentazzjoni nazzjonali jew wara li jkun skada ż-żmien tan-nefqa indikat fl-istess Deċiżjoni tista' ma tkunx ko-finanzjata. B'deroga: - għas-sena 2000 in-nefqa attwalment imħallsa bejn l-1 ta' Jannar 2000 u d-data ta' l-approvazzjoni tal-programm nazzjonali tista' tkun eliġibbli, - għas-sena 2001 in-nefqa attwalment imħallsa bejn l-1 ta' Jannar 2001 u d-data ta' l-approvazzjoni tal-programm nazzjonali tista' tkun eliġibbli. Regola Nru 7 L-ispejjez għandhom ikunu attwalment saru, ikunu ġew reġistrati fil-kontijiet jew fid-dokumenti tat-taxxa tal-benefiċjarju tas-sussidju, u għandhom ikunu wkoll identifikabbli u kontrollabbli. Bħala regola, il-pagamenti mill-benefiċjarji finanzjarji għandhom ikunu appoġġjati minn fatturi ta' riċevuta. Fejn dan ma jkunx jista' jsir, il-pagamenti għandhom ikunu appoġġjati minn dokumenti finanzjarji ta' valur probattiv ekwivalenti. 1. In-nefqa marbuta ma' l-Artikolu 4(1)(a) u (b) tad-Deċiżjoni 2000/596/KE għandha tkun saret fit-territorju ta'l-Istat Membru. In-nefqa marbuta mal-paragarfu 1(ċ) tista' tkun saret fit-territorju ta'l-Istat Membru u fil-pajjiż ta' oriġini. 2. Għal kull proġett, id-dokumenti ta' appoġġ (fatturi ta' riċevuta, irċevuti, provi oħra ta' pagament jew dokumenti f'forma ta' kontijiet ta' valur probattiv ekwivalenti) għandhom ikunu reġistrati, enumerati u miżmuma mill-benefiċjarju, fejn ikun possibbli f'post speċifiku wieħed u, bħala regola ġenerali, fil-kwartieri ġenerali tal-benefiċjarju, għal ħames snin wara t-tmiem tad-data tal-proġett, f'każ li jinqala' l-bżonn li dawn jiġu verifikati. Il-Kummissjoni tirriżerva d-dritt li titlob, fi kwalunkwe żmien, kwalunkwe fatturi jew dokumenti t'appoġġ tan-nefqa marbuta mal-proġett għal għanijiet ta' verifika. Fejn fatturi bħal dawn jew dokumenti supplimentari ma jkunux jistgħu jiġu prodotti mill-benefiċjarju, in-nefqa relatata ma' dan ma tkunx eliġibbli għall-ko-finanzjar. Regola Nru 8 "Riċevuti" għall-għanijiet ta' din ir-regola jkopru d-dħul li jkun ġie riċevut minn proġett matul il-perjodu tal-ko-finanzjament tiegħu jew matul perjodu itwal sad-data ta'l-għeluq ta'l-għajnuna stabbilita mill-Istat Membru, minn bejgħ, kiri, servizzi, dħul/miżati jew irċevuti ekwivalenti oħra bl-eċċezzjoni ta' kontribuzzjonijiet mis-settur privat għall-ko-finanzjament tal-proġett, li jkunu jidhru flimkien ma' kontribuzzjonijiet pubbliċi fit-tabelli ta' finanzjament tal-miżura relevanti. L-irċevuti jippreżentaw dħul li jnaqqas l-ammont tal-ko-finanzjament taħt il-Fond Ewropew għar-Refuġjati li huwa meħtieġ għall-proġett mistħarreġ. Qabel ma tkun kalkulata l-parteċipazzjoni fil-Fond Ewropew għar-Refuġjati u mhux aktar tard miż-żmien tad-data ta'l-għeluq tal-proġett, dawn għandhom jitnaqqsu kompletament min-nefqa eliġibbli tal-proġett jew inkella pro rata. Dan ikun jiddependi dwar jekk dawn ikunux seħħew kompletament jew inkella parzjalment mill-proġett ko-finanzjat. Il-ko-finanzjament pubbliku u ieħor għandu jkun reġistrat fil-kontijiet tal-benefiċjarju jew fid-dokumenti tat-taxxa, u għandu jkun identifikabbli u kontrollabbli. Kwalunkwe ko-finanzjament li ma jkunx reġistrat fil-kontijiet tal-proġett jew fid-dokumenti tat-taxxa, normalment ma jkunx jista' jiġi kunsidrat bħala tali. II. SPEJJEŻ DIRETTI ELIĠIBBLI (FUQ LIVELL TA' PROĠETT) Regola Nru 9: L-ispejjeż tal-persunal L-ispejjeż tal-persunal assenjat għall-proġett, li jikkorrispondu għal salarji reali flimkien ma' spejjeż ta' sigurtà soċjali u spejjeż oħra ta' renumerazzjoni relatata, għandhom ikunu eliġibbli. L-ispejjeż tal-persunal jistgħu ma jeċċedux is-salarji u spejjeż oħra ta' impjegar li normalment jintefqu mill-benefiċjarju, u lanqas ikunu jeċċedu l-iktar rati ekonomiċi fis-suq relevanti. Iżda, dażji, taxxi jew spejjeż (partikolarment, taxxi diretti u kontribuzzjonijiet ta' sigurtà soċjali fuq is-salarji) li jkunu ġejjin minn azzjonijiet ko-finanzjati mill-Fond Ewropew għar-Refuġjati, jikkostitwixxu spejjeż eliġibbli biss fejn dawn ikunu attwalment u definittivament merfugħa mill-benefiċjarju tas-sussidju. L-ispejjeż tal-persunal għal uffiċjali pubbliċi huma eliġibbli biss għal attivitajiet li mhumiex parti mir-rutina normali tagħhom u għal ħidmiet li huma speċifikament marbuta mat-twettiq tal-proġett, fuq dawn it-termini li ġejjin: (a) Impjegati ċivili jew uffiċjali pubbliċi oħra sekondati b'deċiżjoni dokumentata kif suppost minn awtorità kompetenti, inkarigata biex timplimenta proġett. (b) Staff ieħor impjegat biss għall-għan ta' l-implimentazzjoni ta' proġett. Regola Nru 10: Spejjeż ta' vjaġġar u sosteniment għall-persunal tal-proġett Spejjeż ta' vjaġġar għandhom ikunu eliġibbli fuq il-bażi ta' l-ispejjeż attwali li jkunu ntefqu. Ir-rati tar-rimborż għandhom ikunu bażati fuq l-iktar titjiriet bl-ajru rħas għal vjaġġi ta' aktar minn 800 km (vjaġġ bir-ritorn), u bil-ferrovija għal vjaġġi oħra, ħlief fejn id-destinazzjoni ġeografika tkun tiġġustifika vjaġġar bl-ajru. Għas-sostentiment ta' kuljum, fejn organizzazzjoni jkollha r-rati ta' kuljum tagħha (per diems) dawn għandhom ikun applikati fi ħdan livelli stabbiliti mill-Istat Membru skond il-liġi u l-prattika nazzjonali. Per diems huwa mifhum li dawn ikunu jkopru it-trasport lokali (inklużi taxis), l-akkomodazzjoni, l-ikel, it-telefonati lokali u oħrajn. Fejn tintuża karozza privata, ir-rimborż normalment isir fuq il-bażi ta' l-ispiża għat-trasport pubbliku. Regola Nru 11: Spejjeż ta' vjaġġar u sosteniment għall-parteċipanti tal-proġett L-ispejjeż ta' l-ivjaġġar u s-sosteniment għall-parteċipanti tal-proġett (il-gruppi ta' mira taħt l-Artikolu 3 tad-Deċiżjoni 2000/596/KE) huma eliġibbli, sakemm il-kondizzjonijiet kollha stabbiliti fil-Parti I fuq ikunu ntlaħqu. Regola Nru 12: Xiri ta' art L-ispejjeż għax-xiri ta' art mhux mibnija għandhom ikunu eliġibbli għal ko-finanzjament suġġett għat-tliet kondizzjonijiet li ġejjin u mingħajr preġudizzju għall-applikazzjoni ta' regoli nazzjonali aktar stretti: (a) għandu jkun hemm rabta diretta bejn l-art mixtrija u l-għanijiet tal-proġett ko-finanzjat; (b) l-art mixtrija ma tistax tkun tirrappreżenta aktar minn 10 % tan-nefqa eliġibbli kollha tal-proġett, kemm-il darba ma jkunx iffissat perċentaġġ ogħla fl-għajnuna approvata mill-Kummissjoni; (ċ) għandu jinkiseb ċertifikat minn stimatur kwalifikat indipendenti jew minn entità uffiċjali rikonoxxuta kif suppost li jikkonferma li l-prezz tax-xiri ma jeċċedix il-valur tas-suq. Regola Nru 13: Ix-xiri ta' proprjetà, jew il-bini ta' proprjetà Ix-xiri ta' proprjetà, i.e. bini diġà eżistenti u l-art li fuqha dan ikun imwaqqaf, jew il-bini ta' proprjetà, huwa eliġibbli għall-ko-finanzjament fejn ikun hemm rabta diretta bejn ix-xiri u l-għanijiet tal-proġett konċernat, taħt il-kondizzjonijiet stabbiliti taħt, u mingħajr preġudizzju għall-applikazzjoni ta' regoli nazzjonali aktar stretti: (a) għandu jinkiseb ċertifikat minn stimatur kwalifikat indipendenti jew minn entità uffiċjali awtorizzata li jistabbilixxi li l-prezz ma jeċċedix il-valur tas-suq, u li jew jattesta li l-bini huwa f'konformità mar-regoli nazzjonali jew jispeċifika l-punti li mhumiex f'konformità fejn ir-ratifikazzjoni tagħhom mill-benefiċjarju finali tkun magħrufa minn qabel taħt l-azzjoni; (b) il-bini m'għandux ikun irċieva, fl-10 snin ta' qabel, xi għajnuna nazzjonali jew tal-Komunità li tista' jwassal għal dupplikazzjoni ta' għajnuna fl-eventwalità ta' ko-finanzjament tax-xiri mill-Fond Ewropew għar-Refuġjati; (ċ) il-proprjetà għandha tkun użata għall-għan dikjarat fl-azzjoni għal perjodu ta' minn lanqas ħames snin wara d-data ta'l-għeluq tal-proġett, kemm il darba l-Kummissjoni ma tawtorizzax speċifikament mod ieħor; (d) il-bini ma jistax jintuża għal għan ieħor għajr l-implimentazzjoni ta'l-azzjoni. Regola Nru 14: Ix-xiri ta' tagħmir ġdid B'mod ġenerali l-iktar għażla preferuta għal tagħmir (eż. kompjuters, għamara, karozzi, eċċ.) huwa ċ-ċens. Jekk iċ-ċens ma jkunx possibbli minħabba l-perjodu qasir tal-proġett jew id-deprezzament mgħaġġel tal-valur (eż. għall-kompjuters), l-ispejjeż tax-xiri jistgħu jkunu eliġibbli. L-ispejjeż tax-xiri għal tagħmir ġdid għandu jkun eliġibbli sakemm dawn ikunu jikkorrispondu għall-ispejjeż normali tas-suq u l-valur ta'l-affarijiet konċernati jinqata' f'konformità mar-regoli tat-taxxa u l-komputazzjoni applikabbli għall-benefiċjarju. Il-proporzjon tad-deprezzament ta'l-oġġett li jikkorrispondi għaż-żmien ta' kemm idum il-proġett biss jista' jkun kunsidrat. Għal proġetti ta' sena r-rata ta' deprezzament hija ta' 33,3 %. B'deroga, jekk in-natura u/jew l-użu ta'l-oġġett jiġġustifika dan, ix-xiri u d-deprezzament f'daqqa ta' ċertu tagħmir jista' jkun awtorizzat, sakemm dan ikun użat għall-istess grupp ta' mira (L-Artikolu 3 tad-Deċiżjoni 2000/596/KE) għal ta' l-anqas tliet snin wara d-data ta' l-għeluq tal-proġett. Regola Nru 15: Iċ-ċens In-nefqa li tkun saret f'relazzjoni ma' operazzjonijiet ta' ċens tkun eliġibbli għal ko-finanzjament taħt il-Fond Erwopew għar-Refuġjati suġġetta għar-regoli stabbiliti fil-punti A u B. A. L-GĦAJNUNA PERMEZZ TAL-KERREJ A.1. Il-kerrej huwa r-reċipjent dirett tal-ko-finanzjament tal-Komunità, li jintuża fit-tnaqqis tal-pagamenti tal-kera b'ċens li jkunu saru mill-inkwilin dwar assi koperti mill-kuntratt taċ-ċens. A.2. Il-kuntratti taċ-ċens li għalihom l-għajnuna tal-Komunità titħallas għandhom jinkludu għażla għal xiri jew li jipprovdu perjodu minimu ta' ċens ugwali għal dak tal-ħajja ta'l-użu ta' l-assi li għalihom il-kuntratt huwa konċernat. A.3. Fejn il-kuntratt ta' ċens jintemm qabel it-tmiem tal-perjodu minimu ta' ċens mingħajr l-approvazzjoni minn qabel ta' l-awtoritajiet kompetenti, il-kerrej għandu jħallas lura lill-awtoritajiet nazzjonali konċernati (bħala kreditu lill-Fond Ewropew għar-Refuġjati) dik il-parti ta' l-għajnuna tal-Komunità li tkun tikkorrispondi għall-bqija tal-perjodu taċ-ċens. A.4. Ix-xiri ta' l-assi mill-kerrej, appoġġjat minn fattura ta' riċevuta jew b'dokument ta' kont ta' valur probattiv ugwali, jikkostitwixxi n-nefqa eliġibbli għal ko-finanzjament. L-ammont massimu eliġibbli għall-ko-finanzjament tal-Komunità m'għandux jeċċedi l-valur tas-suq ta' l-assi mikrija b'ċens. A.5. L-ispejjeż marbuta mal-kuntratt taċ-ċens (prinċipalment it-taxxa, il-marġinu tal-kerrej, l-ispejjeż biex ikunu rifinanjzati l-interessi, overheads, spejjeż ta' assigurazzjoni), ħlief għan-nefqa msemmija fil-punt A.4, mhumiex nefqa eliġibbli. A.6. L-għajnuna tal-Komunità mħallsa lill-kerrej għandha tintuża kompletament għall-benefiċċju ta'l-inkwilin permezz ta' tnaqqis uniformi fil-kirjiet b'ċens kollha għall-perjodu kollu ta' kemm idum iċ-ċens. A.7. Il-kerrej għandu juri li l-benefiċċju ta' l-għajnuna tal-Komunità għandha tiġi trasferita kompletament lill-inkwilin billi san jistabbilixxi lista dettaljata tal-pagamenti tal-kera jew b'metodu alternattiv li jagħti assigurazzjoni ekwivalenti. A.8. L-ispejjeż imsemmija fil-punt A.5, l-użu ta' kwalunkwe benefiċċji fiskali li jkunu ġejjin mit-tħaddim taċ-ċens, u l-kondizzjonijiet oħra tal-kuntratt għandhom ikunu ekwivalenti għal dawk applikabbli fin-nuqqas ta' kwalunkwe intervent finanzjarju tal-Komunità. B. L-GĦAJNUNA GĦALL-INKWILIN B.1. L-inkwilin huwa r-reċipjent dirett tal-ko-finanzjament tal-Komunità. B.2. Il-kiri b'ċens imħallas lill-kerrej mill-inkwilin, appoġġjat b'fattura ta' riċevuta jew xi dokument ta' kont ta' valur probattiv ekwivalenti, jikkostitwixxi n-nefqa eliġibbli għall-ko-finanzjament. B.3. Fil-każ ta' kuntratti ta' ċens li jinkludu għażla għal xiri jew li dawn jipprovdu perjodu minimu ta' ċens ugwali għall-ħajja ta'l-użu ta'l-assi li għalihom il-kuntratt huwa konċernat, l-ammont massimu eliġibbli għall-ko-finanzjament tal-Komunità m'għandux jeċċedi aktar mill-valur tas-suq ta'l-assi mikrija b'ċens. Spejjeż oħra marbuta mal-kuntratt tal-kiri b'ċens (it-taxxa, il-marġinu tal-kerrej, l-ispejjeż għar-rinfinanzjament ta' l-interessi, overheads, spejjeż ta' assigurazzjoni, eċċ.) mhumiex nefqa eliġibbli. B.4. L-għajnuna tal-Komunità dwar kuntratti ta' ċens msemmija taħt il-punt B.3 għandha titħallas lill-inkwilin fi tranċja waħda jew aktar dwar il-kiri b'ċens effettivament imħallas. Fejn it-terminu tal-kuntratt taċ-ċens ikun jeċċedi d-data finali biex ikunu kunsidrati l-pagamenti taħt l-għajnuna tal-Komunità, in-nefqa f'relazzjoni mal-kiri b'ċens li jkun għalaq u tħallas mill-inkwilin sad-data finali għall-ħlas taħt l-għajnuna biss tista' tiġi kunsidrata bħala eliġibbli. B.5. Fil-każ ta' kuntratti ta' ċens li ma jkunx fihom għażla għal xiri u l-perjodu ta' kemm idumu jkun inqas mill-perjodu tal-ħajja tal-użu ta' l-effetti li għalihom il-kuntratt taċ-ċens jirreferi, il-kirjiet b'ċens ikunu eliġibbli għall-ko-finanzjament mill-Komunità fi proporzjon għall-perjodu tal-proġett eliġibbli. Iżda, l-inkwilin għandu juri li ċ-ċens kien l-iktar metodu effettiv għall-kisba ta'l-użu tat-tagħmir. Fejn l-ispejjeż setgħu kienu inqas jekk xi metodu alternattiv (per eżempju il-kiri tat-tagħmir) kien intuża, l-ispejjeż addizzjonali għandhom jitnaqqsu min-nefqa eliġibbli. Regola Nru 16: Ix-xiri ta' tagħmir użat (second-hand) Ix-xiri ta' tagħmir użat jista' jitqies bħala nefqa eliġibbli taħt dawn l-erba' kondizzjonijiet li ġejjin, mingħajr preġudizzju għall-applikazzjoni ta' regoli nazzjonali aktar stretti: (a) il-bejjiegħ tat-tagħmir għandu jipprovdi dikjarazzjoni li tiddikjara l-oriġini ta' dan, u tikkonferma li fl-ebda punt matul is-seba' snin ta' qabel dan ma kien inxtara permezz ta' xi għajnuna nazzjonali jew dik tal-Komunità; (b) il-prezz tat-tagħmir m'għandux jeċċedi l-valur tas-suq u għandu jkun inqas mill-ispiża ta' tagħmir ġdid simili; (ċ) it-tagħmir għandu jkollu l-karatteristiċi tekniċi meħtieġa għall-proġett u jkun jikkonforma ma' normi u standards applikabbli; (d) it-tagħmir jintuża għall-istess grupp ta' mira (L-Artikolu 3 tad-Deċiżjoni 2000/596/KE) minn ta' lanqas għal sentejn wara d-data ta' l-għeluq tal-proġett. Regola Nru 17: L-ispejjeż ta' konsumabbli u provvisti L-ispejjeż ta' konsumabbli u provvisti huma eliġibbli għall-ko-finanzjament, fejn il-kondizzjonijiet stabbiliti fil-Parti I ikunu soddisfatti. Il-konsumabbli jinkludu kwalunkwe materjal jew assistenza provduta lill-parteċipanti tal-proġett (L-Artikolu 3 tad-Deċiżjoni 2000/596/KE), per eżempju ikel, ħwejjeġ, assistenza medika, materjal biex jinbnew djar mill-ġdid, eċċ. Il-provvisti jinkludu provvisti għall-uffiċċju bħalma huma stazzjonerija, iżda wkoll provvisti ta'l-ikel għall-parteċipanti tal-proġett taħt l-Artikolu 3 tad-Deċiżjoni 2000/596/KE. Regola Nru 18: L-ispiża fuq sub-kuntrattar Mingħajr preġudizzju għall-applikazzjoni ta' regoli nazzjonali aktar stretti, l-ispiża relatata mas-subkuntratti li ġejjin mhux eliġibbli għall-ko-finanzjament mill-Fond Ewropew għar-Refuġjati: (a) subkuntrattar li jżid l-ispiża ta' l-esekuzzjoni tal-proġett mingħajr ma jiżdied l-ebda valur proporzjonali miegħu; (b) subkuntratti b'intermedjarji jew konsulenti li fihom il-pagament ikun definit bħala perċentaġġ ta'l-ispiża totali tal-proġett, kemm-il darba dan il-pagament ikun ġustifikat mill-benefiċjarju finali b'referenza għall-valur attwali tax-xogħol jew servizzi provduti. Għas-subkuntratti kollha, is-subkuntratturi għandhom jipprovdu lill-entitajiet ta' l-awditjar u l-kontroll bl-informazzjoni kollha meħtieġa dwar l-attivitajiet subkuntrattati. Regola Nru 19: L-ispejjeż li jkunu ġejjin direttament mill-kriterji marbuta mal-ko-finanzjament ta' l-UE L-ispejjeż marbuta mar-reklamar (tixrid ta' informazzjoni, evalwazzjoni speċifika tal-proġett, traduzzjoni, riproduzzjoni, eċċ.) magħmula għall-proġett u l-ko-finanzjament tal-UE huma eliġibbli. Regola Nru 20: Riżerva ta' kontinġenza "Riżerva ta' kontinġenza" ta' mhux aktar minn 5 % ta'l-ispejjeż diretti eliġibbli tista' tiġi mitluba għall-proġett, sakemm ir-riżerva ta' kontinġenza tkun inkluża fl-estimi finanzjarji tal-proġett. Regola Nru 21: Overheads Perċentaġġ fiss ta' overheads sa massimu ta' 7 % ta'l-ammont totali ta'l-ispejjeż diretti eliġibbli għandhom ikunu eliġibbli bħala spejjeż indiretti, sakemm din il-figura tkun inkluża fl-estimi finanzjarji tal-proġett. Spejjeż indiretti għandhom ikunu eliġibbli fejn dawn ma jkunux jinkludu spejjeż assenjati lil intestatura oħra ta'l-estimi finanzjarji tal-proġett, biex dawn ma jkunux jistgħu jiġu ċċarġjati direttament u lanqas ma jkunu finanzjati minn xi sorsi oħra. Spejjeż indiretti m'għandhomx ikunu eliġibbli fejn il-ftehim ta' l-għotja jkun jikkonċerna l-finanzjament ta' proġett immexxi minn entità li diġa qed tirċievi xi għajnuna tat-tħaddim mill-Kummissjoni u/jew xi awtorità nazzjonali. Regola Nru 22: Spejjeż finanzjarji Interessi fuq id-dejn, spejjeż għal transazzjonijiet finanzjarji, kommissjonijiet u telf fuq ir-rata tal-kambju ta' valuti barranin, u spejjeż oħra purament finanzjarji mhumiex eliġibbli għall-ko-finanzjament. Regola Nru 23: Spejjeż tal-bank fuq il-kontijiet Fejn il-ko-finanzjament mill-Fond Ewropew għar-Refuġjati jkun jeħtieġ il-ftuħ ta' kont jew kontijiet separat(i) għall-implimentazzjoni ta' proġett, l-ispejjeż tal-bank għall-ftuħ u l-amministrazzjoni tal-kont ikunu eliġibbli. Regola Nru 24: Spejjeż legali għall-parir, miżati notarili, l-ispejjeż għal ħiliet tekniċi jew finanzjarji speċjali u spejjeż ta' komputazzjoni jew awditjar Dawn l-ispejjeż huma eliġibbli jekk ikunu marbuta direttament mal-proġett, u jkunu meħtieġa għall-preparazzjoni jew l-implimentzzjoni jew, fil-każ ta' spejjeż ta' komputazzjoni jew awditjar, jekk dawn ikunu jorbtu mal-kriterji mill-awtorità responsabbli. Regola Nru 25: Spejjeż ta' garanziji provduti minn bank jew istituzzjoni finanzjarja oħra Dawn l-ispejjeż huma eliġibbli sal-punt li l-garanziji jkunu meħtieġa mil-leġislazzjoni nazzjoanli jew tal-Komunità jew fid-Deċiżjoni tal-Kummissjoni li tapprova l-ko-finanzjament. Regola Nru 26: VAT u taxxi u spejjeż oħra (a) Il-VAT ma tikkostitwixxix nefqa eliġibbli ħlief fejn din ġenwinament u definittivament tinġarr mill-benefiċjarju finali, jew mir-reċipjent individwali fi ħdan l-iskemi ta' għajnuna skond l-Artikolu 87 tat-Trattat u fil-każ ta' għajnuna mogħtija mill-entitajiet nominati mill-Istati Membri. Il-VAT li tkun rikoperta, b'liema mezzi jkunu, ma tistax tkun kunsidrata bħala eliġibbli, anke jekk din ma tkunx attwalment rikoperta mill-benefiċjarju finali jew mir-reċipjent individwali. (b) fejn il-benefiċjarju finali jew ir-reċipjent individwali jkun suġġett għal skema ta' rata li ma tvarjax taħt it-Titolu XIV tas-sitt Direttiva tal-Kunsill 77/388/KEE fuq il-VAT [1], il-VAT imħallsa tkun kunsidrata bħala li tista' tkun rikoperta għall-għanijiet tal-punt (a). (ċ) Fl-ebda każ ma jista' l-ko-finanzjament tal-Komunità jkun jeċċedi n-nefqa totali eliġibbli barra l-VAT. Regola Nru 27: Kontribuzzjoni materjali - kontribuzzjonijiet materjali huma nefqa eliġibbli sakemm: (a) dawn ikunu jikkonsistu fid-disposizzjoni ta' art jew proprjetà, tagħmir jew materjali, riċerka jew attivita professjonali, jew xogħol volontarju mhux imħallas; (b) il-valur tagħhom ikun jista' jiġi valutat u awditjat b'mod indipendenti; (ċ) fil-każ tad-disposizzjoni ta' art jew proprjetà, il-valur għandu jkun attestat minn stimatur kwalifikat indipendenti jew minn entità uffiċjali awtorizzata; (d) fil-każ ta' xogħol volontarju mhux imħallas, il-valur ta' dak ix-xogħol ikun stabbilit waqt li jkun kunsidrat l-ammont ta' ħin li jkun inħela u r-rati normali ta' kull siegħa u ta' kuljum għax-xogħol biex dan isir; (e) id-disposizzjonijiet tar-Regoli 12, 13 u 16 ikunu konformi fejn ikun applikabbli. Iżda, il-kontribuzzjoni tal-Fond għall-finanzjament tal-proġett tista' ma teċċedix in-nefqa totali eliġibbli fi tmiem il-proġett, tneħħi barra l-kontribuzzjonijiet. III. GĦAJNUNA TEKNIKA 1. Somma li ma teċċedix il-5 % ta'l-allokazzjoni sħiħa ta' Stat Membru tista' titwarrab għall- għajnuna teknika u amministrattiva fit-tħejjija, is-sorveljanza u l-evalwazzjoni tal-azzjoni taħt ir-responsabilità tiegħu. L-ispejjeż li ġejjin għandhom ikunu eliġibbli għall-ko-finanzjament sal-livell ta' 5 %: (a) spejjeż marbuta mat-tħejjija, l-għażla, l-evalwazzjoni, u l-kontinwazzjoni ta'l-azzjoni ko-finanzjata mill-Fond Ewropew għar-Refuġjati. Din tista' tinkludi l-kiri b'ċens jew ix-xiri ta' sistemi kompjuterizzati li l-bżonn tagħhom jiġi ġustifikat mill-awtorità responsabbli u jkun proporzjonali għall-qies tal-programm. It-tagħmir mikri b'ċens jew mixtri jista' jintuża għall-implimentazzjoni tal-programm biss. Ir-regoli ta'l-eliġibilità ta' kiri b'ċens għandhom ikunu japplikaw; (b) spejjeż marbuta ma' awditjar jew kontrolli fuq il-post u verifiki tal-proġett; (ċ) spejjeż marbuta mal-viżibilità tal-ko-finanzjament tal-Fond Ewropew għar-Refuġjati. In-nefqa marbuta mar-renumerazzjoni, inklużi l-kontribuzzjonijiet ta' sigurtà soċjali, huma eliġibbli biss fil-każijiet li ġejjin: - uffiċjali permanenti, temporanjament sekondati minn deċiżjoni formali ta' l-awtorità responsabbli, inkarigati li jwettqu x-xogħol li jidher fil-punti (a) u (b), - aġenti temporanji jew staff fis-settur privat impjegati biss għall-għan li jwettqu l-ħidmiet imniżżla fil-punti (a) u (b). 2. L-ispejjeż marbuta ma' l-evalwazzjoni indipendenti msemmija fl-Artikolu 20 tad-Deċiżjoni 2000/596/KE huma eliġibbli. Dawn l-ispejjeż mhumiex suġġetti għall-kondizzjonijiet stabbiliti fil-punt 1 fuq. In-nefqa fuq is-salarji t'impjegati ċivili jew uffiċjali pubbliċi oħra biex iwettqu dawn il-ħidmiet mhix eliġibbli. IV. NEFQA MHUX ELIĠIBBLI NB: Din il-lista mhix eżawrijenti 1. Multi, pieni finanzjarji, u spejjeż ta' litigazzjoni: dawn l-ispejjeż mhumiex eliġibbli. 2. Infiq fuq divertiment u spejjeż soċjali mhux marbuta direttament mal-miżuri stabbiliti fl-Artikolu 4, u mal-proġett speċifiku, mhumiex eliġibbli. Fil-prinċipju spejjeż għall-ikel u xorb għall-persunal tal-proġett mhumiex eliġibbli għall-ko-finanzjament. Fejn l-persunal tal-proġett ikun obbligat jivvjaġġa, l-ispejjeż tas-sosteniment tagħhom għandu jkun kopert per diems, f'konformità mar-Regola Nru 10. Ikliet provduti lill-benefiċjarji finali tal-proġett jistgħu jkunu eliġibbli għall-ko-finanzjament sakemm ir-regoli kollha taħt il-Part I ikunu applikati. [1] ĠU L 145, tat-13.6.1977, p. 1. -------------------------------------------------- L-ANNESS II +++++ TIFF +++++ +++++ TIFF +++++ +++++ TIFF +++++ -------------------------------------------------- L-ANNESS III +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------